《题文公书光风霁月四大字平章燕公将搆亭滦阳以此为扁 其二》
明代·郑潜

宇宙自风月，千年犹一心。典型尊道统，翰墨照儒林。

芹泮香生席，薇垣月满襟。将归滦水上，堂构表登临。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。